……….………(sz.) napirend

Előterjesztve:   
Kerületfejlesztési Bizottsághoz

ELŐTERJESZTÉS

**a Képviselő-testület 2023. március 14-i rendkívüli ülésére**

|  |  |  |
| --- | --- | --- |
|  |  |  |
| **Tárgy**: | Javaslat az egyes kerületi helyi értékek ideiglenes védelméről szóló 28/2022.(IX.30.) önkormányzati rendelet módosítására | |
|  |  |  |
| **Készítette**: | ………………………………  Trummer Tamás  főépítész |  |
|  |  |  |
| **Egyeztetve**: | ……………………………… |  |
|  | Szabó Gyula  alpolgármester |  |
|  |  |  |
| **Látta**: | ………………………………  dr. Szalai Tibor  jegyző |  |
|  |  |  |
|  | ………………………………  dr. Silye Tamás  jegyzői igazgató |  |

A napirend tárgyalása zárt ülést nem igényel.

**Tisztelt Képviselő-testület!**

Budapest Főváros II. Kerületi Önkormányzat *a településkép védelméről* szóló 45/2017. (XII. 20.) önkormányzati rendeletében (a továbbiakban: TKR) több helyi építészeti értéket már kerületi helyi védelem alá helyezett. A kerületi helyi védetté nyilvánítást megelőzően, az önkormányzat Szervezeti és Működési szabályzatáról szóló 13/1992. (VII. 01.) önkormányzati rendelet 11. melléklete alapján a védelem alá helyezési eljárás megindításáról a Kerületfejlesztési Bizottság dönt.

A kerületi helyi védelem alá helyezésre irányuló eljárás megindításával egyidejűleg a Képviselő-testület az eljárás tárgyát az eljárás lezárásáig, de legfeljebb egy éves időtartamra ideiglenes védelem alá helyezi. A többlépcsős védelem alá helyezési folyamat eredményeként, jelenleg 72 ingatlan esetében áll fenn kerületi helyi védelem.

Jelen előterjesztés — a Kerületfejlesztési Bizottság részére 2023. márciusi ülésnapjára készített javaslat szerint — az alábbi ingatlan helyzetét rendezi:

* az ideiglenes védelem elrendelésére beérkezett újabb javaslat - az egykori Árpád Gimnázium épülete esetében az elbontás veszélyének fennállása következtében - az épület tekintetében javasolt a mielőbbi kerületi helyi védelem folyamatának megindítása, illetőleg az ideiglenes védelem alá helyezés elrendelése — Frankel Leó út 112-114. (felülvizsgálat alatt) 14960 hrsz-ú telek;

A helyi építészeti örökség részét képező helyi értékek elvesztésének megakadályozása érdekében a védelem alá helyezési eljárásba vont ingatlanokon a TKR 9/A.§ (1) bekezdése szerinti ideiglenes helyi védelem elrendelése indokolt.

A polgármester az elfogadott rendeletet az elfogadást követő 15 napon belül rövid, közérthető összefoglaló kíséretében közzéteszi az önkormányzati honlapon hirdetményben és a Polgármesteri Hivatalban nyomtatásban.

Az önkormányzati főépítész — a TKR-ben rögzített rendelkezéseknek eleget téve — gondoskodik a rendelettel érintett ingatlanok tulajdonosainak értesítéséről.

A Képviselő-testület Magyarország Alaptörvénye 32. cikk (2) bekezdésben, és Magyarország helyi önkormányzatairól szóló 2011. évi CLXXXIX. törvény 42. § 1. pontjában foglalt felhatalmazás alapján jogosult a rendeletalkotás tárgyában dönteni.

Kérem a Tisztelt Képviselő-testületet, alkossa meg rendeletét az *egyes kerületi helyi értékek ideiglenes védelméről* szóló 28/2022.(IX.30.) önkormányzati rendelet módosításáról!

**A rendelet elfogadása minősített többségű szavazati arányt igényel!**

**Budapest, 2023. március 9.**

**Örsi Gergely**

**polgármester**

**Budapest Főváros II. Kerületi Önkormányzat Képviselő-testületének …/2023. (… . … .) önkormányzati rendelete**

**egyes kerületi helyi értékek ideiglenes védelméről szóló 28/2022. (IX. 30.) önkormányzati rendelet módosításáról**

Budapest Főváros II. Kerületi Önkormányzat Képviselő-testülete az épített környezet alakításáról és védelméről szóló 1997. évi LXXVIII. törvény 57. § (2)-(3) bekezdéséiben kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 23. § (5) bekezdés 5. pontjában meghatározott feladatkörében eljárva a következőket rendeli el:

**1. §**

Az egyes kerületi helyi értékek ideiglenes védelméről szóló 28/2022. (IX. 30.) önkormányzati rendelet 1. melléklete helyébe az 1. melléklet lép.

**2. §**

Ez a rendelet a kihirdetése napján 17 órakor lép hatályba, és a kihirdetését követő második napon hatályát veszti.

|  |  |
| --- | --- |
| **Örsi Gergely** **polgármester** | **dr. Szalai Tibor** **jegyző** |

*1. melléklet a /2023. ( . .) önkormányzati rendelethez*

„*1. melléklet*

**A kerületi ideiglenes helyi védett értékek jegyzéke**

|  |  |  |
| --- | --- | --- |
| **A** | **B** | **C** |
| **Sorszám** | **Cím** | **HRSZ** |
| 1 | Budakeszi út 21. | 10953/2 |
| 2 | Eszter utca 9.b | 12917 |
| 3 | Fillér utca 27. | 13149 |
| 4 | Frankel Leó út 112-114. (felülvizsgálat alatt) | 14960 |
| 5 | Gábor Áron utca 5.a | 11514/68 |
| 6 | Gábor Áron utca 5.b | 11514/67 |
| 7 | Házmán utca 6. | 11573 |
| 8 | Házmán utca 17. | 11563 |
| 9 | Herman Ottó utca 47. | 12288/2 |
| 10 | Hidegkúti út 216. | 54394 |
| 11 | Júlia utca 7. | 11510/23 |
| 12 | Kavics utca 16. | 14532/5 |
| 13 | Lotz Károly utca 22. | 11595/11 |
| 14 | Nagyajtai utca 2.a | 11514/47 |
| 15 | Nagyajtai utca 2.b | 11514/46 |
| 16 | Pasaréti út 101. - Harangvirág utca 2. | 11982/6 |
| 17 | Pentelei Molnár utca 1. | 15365/30 |
| 18 | Retek utca 24. | 13113 |
| 19 | Retek utca 32. | 13117 |
| 20 | Szent József utca 8. | 51584/1 |
| 21 | Szilágyi Erzsébet fasor 73. - Hargitai utca 2-4. | 11510/45 |
| 22 | Szpáhi utca 15. | 12636/2 |
| 23 | Varsányi Irén utca 6. | 13739 |
| 24 | Vérhalom tér 7/B. | 15365/35 |
| 25 | Völgy utca 9-11. | 11468 |
| 26 | Völgy utca 21. | 11472 |

”

Általános indokolás

Jelen önkormányzati rendelet az épített környezet alakításáról és védelméről szóló 1997. évi LXXVIII. törvény 57. §-ában foglalt rendelkezések és annak alapján kimunkált a Budapest Főváros II. Kerületi Önkormányzat Képviselő-testületének a településkép védelméről szóló 45/2017. (XII. 20.) önkormányzati rendelet (a továbbiakban: TKR) 9/A.§-ában rögzített ideiglenes védettséget meghatározó szabályok alapján a helyi védelemmel érintett ingatlanok körének bővítését készíti elő a helyi építészeti örökség részét képező helyi értékek elvesztésének megakadályozása érdekében. A 28/2022. (IX. 30.) önkormányzati rendelettel történő ideiglenes védelem elrendelését követően, a Frankel Leó út 112-114., 14960 hrsz-ú telek épülete esetében indokolt — a kerületi helyi védelem folyamatának megindításával összhangban — az ideiglenes védelem alá helyezés elrendelése.

Részletes indokolás

**Az 1. §-hoz**

A kerületi helyi értékek ideiglenes védelmének tárgyát pontosítja, figyelembe véve a támogatott javaslatot és az időközben fővárosi védelem alá helyezett ingatlanokat.

**A 2. §-hoz**

A rendelet időbeli hatályát rögzíti.